**ΦΩΤΟΑΝΤΙΓΡΑΦΙKΟ ΛΕΥΚΟ ΧΑΡΤΙ 80γρ. ΔΙΑΣΤΑΣΗΣ Α4**

**ΤΕΧΝΙΚΕΣ ΠΡΟΔΙΑΓΡΑΦΕΣ**

1. **Είδος**: Φωτοαντιγραφικό χαρτί κατάλληλο για ψηφιακούς εκτυπωτές, για εκτυπωτές laser, συσκευές τηλεομοιοτυπίας, για έγχρωμη και ασπρόμαυρη εκτύπωση διπλής όψης.
2. **Ποσότητα**: 20.000 δεσμίδες των 500 φύλλων Α4
3. **Βάρος**: 80γρ. +/-4% ανά τ.μ.
4. **Πάχος** **–** **Πυκνότητα**: 104μΜ +/-4
5. **Επιφάνεια**: Ματ επεξεργασμένη, χωρίς κηλίδες, στίγματα ή ραβδώσεις
6. **Σύσταση**: Από χημικό πολτό 100%
7. **Φωτεινότητα**: Άνω του 101%
8. **Λευκότητα**: Άνω του 160% κατά CIE
9. **Αδιαφάνεια**: Άνω του 90%
10. **Μέθοδος βαφής χαρτιού**: Ελεύθερο χλωρίνης TCF (Totally Chlorine Free)
11. **Υγρασία χαρτιού**: Κάτω από 5% σε συνθήκες θερμοκρασίας 22 βαθμών Κελσίου και σχετικής υγρασίας περιβάλλοντος 50%
12. **Κοπή**: Εντελώς λεία, άριστη από πλευράς ποιότητας ακμών. Νερά χάρτου παράλληλα προς την μεγαλύτερη διάσταση
13. **Επιφάνεια πλευρών**: Πρέπει να είναι τέλεια χωρίς υπολείμματα κοπής (ξεφτίσματα)
14. **Συσκευασία**: Σε δεσμίδες των 500 φύλλων η καθεμία, περιτυλιγμένες με ισχυρό χαρτί κατά της υγρασίας για την προφύλαξη από την υγρασία του περιβάλλοντος.
15. Όλοι οι συμμετέχοντες πρέπει να καταθέσουν δείγματα από το προσφερόμενο χαρτί. Η ποσότητα του δείγματος πρέπει να είναι αρκετή (τουλάχιστον 2 δεσμίδες) προκειμένου να δοκιμασθεί στα φωτοαντιγραφικά μηχανήματα της Βουλής. Το αποτέλεσμα της δοκιμής θα ληφθεί σοβαρά υπόψη για την επιλογή του καταλληλότερου. Η επιτροπή διενέργειας του διαγωνισμού πρέπει να λάβει υπ’ όψιν της κατά την δοκιμή και γενικότερα κατά την διαδικασία επιλογής, την άποψη των χειριστών μηχανημάτων.
16. Όλοι οι συμμετέχοντες πρέπει να προσκομίσουν ανάλυση από το Χημείο του Κράτους για την συμβατότητα του χαρτιού με τις τεχνικές προδιαγραφές.
17. Θα επιβληθεί ποινή αποκλεισμού στους συμμετέχοντες που δεν θα αναφέρουν στην προσφορά τους τις τεχνικές προδιαγραφές του προσφερόμενου χαρτιού.
18. Στην προσφερόμενη τιμή δεν θα συμπεριλαμβάνεται ο Φ.Π.Α.
19. Δείγμα του χαρτιού που θα προμηθευτεί η Βουλή εφόσον προκύψει πρόβλημα στην χρήση του, θα μπορεί να αποσταλεί εκ νέου στο Γενικό Χημείο του Κράτους, προκειμένου να βεβαιωθεί η συμφωνία των συστατικών του με τις τεχνικές προδιαγραφές. Το κόστος της ανάλυσης αυτής θα βαρύνει τον προμηθευτή. Η διαφοροποίηση των συστατικών του με τις τεχνικές προδιαγραφές, θα έχει ως αποτέλεσμα την αντικατάστασή του με χαρτί σύμφωνο με τις τεχνικές προδιαγραφές, χωρίς να δημιουργηθεί πρόβλημα στις μηχανές κατά τη χρήση του.
20. Η διάρκεια της προμήθειας θα είναι δώδεκα (12) περίπου μήνες από την υπογραφή της σχετική σύμβασης. Κατά το χρονικό αυτό διάστημα αν ζητηθεί από τη Βουλή η προμήθεια μεγαλύτερης ποσότητας χαρτιού σε ποσοστό που ορίζεται από τις περί προμηθειών διατάξεις, η προμήθεια αυτή θα γίνει με την ίδια τιμή.
21. Η παράδοση θα είναι τμηματική και θα ολοκληρωθεί σε δώδεκα περίπου μήνες. Άμεσα θα πρέπει να παραδοθεί σε διάφορες υπηρεσίες και σε διάφορα κτίρια της Βουλής, το πρώτο τμήμα του χαρτιού, η ποσότητα του οποίου θα είναι περίπου 10.000 δεσμίδες Α4. Καθ’ όλη τη διάρκεια της παράδοσης η ποιότητα του χαρτιού θα πρέπει να είναι σταθερή και συμβατή με τις τεχνικές προδιαγραφές.
22. Οι συμμετέχοντες θα πρέπει να λάβουν υπόψη τους για την τιμή που θα προσφέρουν και την παράδοση και τοποθέτηση του χαρτιού στους χώρους που θα υποδεικνύονται από την Βουλή. (Υπόγειο & όροφοι Μεγάρου Βουλής, Υπόγειο & Ισόγειο πρώην Καπνεργοστασίου, Όροφοι κτιρίων Μεγάρου Αρβανίτη, Σέκερη, Μητροπόλεως, Βουλής & Βασ. Αμαλίας 14, κλπ)
23. Κάθε προσφορά θα περιέχει με ποινή αποκλεισμού, έγγραφη δήλωση του προσφέροντος ότι αποδέχεται ανεπιφύλακτα τους όρους των τεχνικών προδιαγραφών, χωρίς όρους ή αιρέσεις.
24. Ο ανάδοχος υποχρεούται να προσέλθει στο τμήμα προμηθειών της Βουλής εντός 5 ημερών από την κοινοποίηση της απόφασης ανάθεσης, προσκομίζοντας εγγυητική επιστολή καλής εκτέλεσης της προμήθειας, ποσού ίσου προς το 5% της αξίας της προμήθειας χωρίς το Φ.Π.Α., για την υπογραφή της σχετικής σύμβασης.
25. Η Επιτροπή Διενέργειας Διαγωνισμού διατηρεί το δικαίωμα να ματαιώσει οποτεδήποτε την παρούσα διαδικασία.
26. Η δημοσίευση στο διαδίκτυο της πρόσκλησης αυτής γίνεται αποκλειστικά για λόγους μεγαλύτερης διαφάνειας και δεν μεταβάλλει με οποιονδήποτε τρόπο τη νομική φύση της διαδικασίας.
27. Οι προμηθευτές οφείλουν να καταθέσουν και πιστοποιητικό ποιότητας του χαρτιού, γνωστό ως “ISO”.